ภาษีเงินได้นิติบุคคล รอบบัญชีปี 2559 (1)
โดย...สมชาย ชูเกตุบริษัทจำกัด บริษัทมหาชนจำกัด ห้างหุ้นส่วนจำกัด หรือนิติบุคคลอื่นที่มีรอบระยะเวลาบัญชีสิ้นสุด ณ วันที่ 31 ธ.ค. 2559 มีหน้าที่ยื่นแบบเสียภาษีเงินได้นิติบุคคลสำหรับรอบระยะเวลาบัญชีปี 2559 ภายใน 150 วัน นับแต่วันสิ้นสุดรอบระยะเวลาบัญชี วันเริ่มต้นของการยื่นแบบเสียภาษีได้เริ่มมาตั้งแต่วันที่ 1 ม.ค. 2560 ที่ผ่านมาขณะนี้เหลือเวลาไม่ถึงเดือนก็จะสิ้นสุดกำหนดเวลาการยื่นแบบเสียภาษีแล้ว หากยื่นเสียภาษีด้วยแบบฟอร์มกระดาษ วันสุดท้ายของการยื่นแบบเสียภาษีตรงกับวันอังคารที่ 30 พ.ค. 2560 กรณียื่นแบบเสียภาษีผ่าน www.rd.go.th จะได้รับการขยายกำหนดเวลาออกไปอีก 8 วัน วันสุดท้ายของการยื่นแบบเสียภาษีตรงกับวันพุธที่ 7 มิ.ย. 2560 บริษัท ฯลฯ ส่วนใหญ่มีวันสุดท้ายของรอบระยะเวลาบัญชีสิ้นสุด ณ เดือน ธ.ค. กรมสรรพากรได้มีการประชาสัมพันธ์ให้ทราบถึงกำหนดเวลาการยื่นแบบเสียภาษีผ่านสื่อต่างๆ เพื่อจะได้ยื่นแบบเสียภาษีภายในกำหนดเวลา บริษัท ฯลฯ ที่มีวันสุดท้ายของรอบระยะเวลาบัญชีที่มิใช่วันที่&nbsp; 31 ธ.ค. 2559 ต้องนับวันเวลาการยื่นแบบเสียภาษีภายในกำหนดเวลา 150 วันเอง หากนับจำนวนวันผิดพลาด หรือลืมยื่นแบบเสียภาษี ต่อมาได้ยื่นแบบเสียภ
12 พ.ค. 2560

โดย...สมชาย ชูเกตุบริษัทจำกัด บริษัทมหาชนจำกัด ห้างหุ้นส่วนจำกัด หรือนิติบุคคลอื่นที่มีรอบระยะเวลาบัญชีสิ้นสุด ณ วันที่ 31 ธ.ค. 2559 มีหน้าที่ยื่นแบบเสียภาษีเงินได้นิติบุคคลสำหรับรอบระยะเวลาบัญชีปี 2559 ภายใน 150 วัน นับแต่วันสิ้นสุดรอบระยะเวลาบัญชี วันเริ่มต้นของการยื่นแบบเสียภาษีได้เริ่มมาตั้งแต่วันที่ 1 ม.ค. 2560 ที่ผ่านมาขณะนี้เหลือเวลาไม่ถึงเดือนก็จะสิ้นสุดกำหนดเวลาการยื่นแบบเสียภาษีแล้ว หากยื่นเสียภาษีด้วยแบบฟอร์มกระดาษ วันสุดท้ายของการยื่นแบบเสียภาษีตรงกับวันอังคารที่ 30 พ.ค. 2560 กรณียื่นแบบเสียภาษีผ่าน www.rd.go.th จะได้รับการขยายกำหนดเวลาออกไปอีก 8 วัน วันสุดท้ายของการยื่นแบบเสียภาษีตรงกับวันพุธที่ 7 มิ.ย. 2560 บริษัท ฯลฯ ส่วนใหญ่มีวันสุดท้ายของรอบระยะเวลาบัญชีสิ้นสุด ณ เดือน ธ.ค. กรมสรรพากรได้มีการประชาสัมพันธ์ให้ทราบถึงกำหนดเวลาการยื่นแบบเสียภาษีผ่านสื่อต่างๆ เพื่อจะได้ยื่นแบบเสียภาษีภายในกำหนดเวลา บริษัท ฯลฯ ที่มีวันสุดท้ายของรอบระยะเวลาบัญชีที่มิใช่วันที่  31 ธ.ค. 2559 ต้องนับวันเวลาการยื่นแบบเสียภาษีภายในกำหนดเวลา 150 วันเอง หากนับจำนวนวันผิดพลาด หรือลืมยื่นแบบเสียภาษี ต่อมาได้ยื่นแบบเสียภาษีเมื่อพ้นกำหนดเวลา ต้องเสียค่าปรับไม่เกิน 2,000 บาท และถ้ามีภาษีชำระต้องเสียเงินเพิ่มร้อยละ 1.5 ต่อเดือนของภาษีชำระอีกด้วย ยิ่งเวลาเนิ่นนานออกไปเงินเพิ่มก็จะเยอะขึ้นตามจำนวนเดือนที่เพิ่มขึ้น  การยื่นแบบเสียภาษีเงินได้นิติบุคคลสำหรับรอบระยะเวลาบัญชีปี 2559 ต้องใช้แบบแสดงรายการภาษีตามที่กฎหมายกำหนด โดยมีการคำนวณภาษีเงินได้นิติบุคคลจากฐานภาษีและอัตราภาษี ดังนี้1.บริษัทจำกัด บริษัทมหาชนจำกัด ห้างหุ้นส่วนจำกัด หรือนิติบุคคลอื่นที่เสียภาษีเงินได้นิติบุคคลจากฐานกำไรสุทธิกำไรสุทธิ คำนวณได้จากการนำรายได้จากกิจการหรือเนื่องจากกิจการที่กระทำในรอบระยะเวลาบัญชี หักด้วยรายจ่ายตามเงื่อนไขที่ระบุไว้ในมาตรา 65 ทวิ และมาตรา 65 ตรี แห่งประมวลรัษฎากร ทั้งนี้ แบบแสดงรายการภาษีที่ใช้ยื่นเสียภาษีให้ใช้แบบ ภ.ง.ด.50 โดยจะใช้แบบฟอร์มที่ดาวน์โหลดจาก www.rd.go.th หรือแบบฟอร์มกระดาษที่กรมสรรพากรจัดพิมพ์สำหรับรอบระยะเวลาบัญชีปี 2559 การคำนวณหาจำนวนภาษีเงินได้นิติบุคคล คำนวณได้จาก กำไรสุทธิ x อัตราภาษีเงินได้นิติบุคคลอัตราภาษีเงินได้นิติบุคคลของบริษัท ฯลฯ ที่เสียภาษีจากฐานกำไรสุทธิ   · กิจการทั่วไป อัตราร้อยละ 20· กิจการสำนักงานปฏิบัติการภูมิภาค กิจการสำนักงานใหญ่ข้ามประเทศ กิจการตั้งอยู่ในเขตพัฒนาเศรษฐกิจพิเศษ กิจการนำเข้าส่งออกที่ได้รับอนุญาตจากกระทรวงพลังงานให้ค้าน้ำมันเชื้อเพลิง อัตราร้อยละ 10· กิจการที่ตั้งอยู่ในเขตพัฒนาพิเศษเฉพาะกิจ อัตราร้อยละ 3 (จ.นราธิวาส ปัตตานี ยะลา  สตูล และสงขลา (อ.จะนะ เทพา นาทวี สะบ้าย้อย)· กิจการศูนย์กลางการจัดหาสินค้าเพื่อการผลิตระหว่างประเทศ อัตราร้อยละ 15การยื่นแบบเสียภาษีเงินได้นิติบุคคลสำหรับรอบระยะเวลาบัญชีปี 2559 มีอัตราภาษีหลากหลายอัตรา สัปดาห์หน้ามาต่อเกี่ยวกับอัตราภาษีเงินได้นิติบุคคลของบริษัท ฯลฯ ที่เป็น SMEs ที่เสียภาษีจากฐานกำไรสุทธิ รวมถึงการยื่นแบบเสียภาษีเงินได้นิติบุคคลด้วยแบบ ภ.ง.ด.52  และ ภ.ง.ด.55 ที่เสียภาษีเงินได้นิติบุคคลจากฐานรายได้ก่อนหักรายจ่าย สวัสดีครับ